Številka: 110-6/2025-3360-1

Datum: 17. 3. 2025

Na podlagi 57. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb; v nadaljnjem besedilu: ZJU) n 8. člena Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10)

**MINISTRSTVO ZA VISOKO ŠOLSTVO, ZNANOST IN INOVACIJE, Masarykova 16, 1000 Ljubljana**

**objavlja** interni natečaj za zasedbo prostega uradniškega delovnega mesta **pod šifro 3037 – PODSEKRETAR (m/ž) v Sektorju za inovacije, v Direktoratu za znanost in inovacije**, za nedoločen čas in s polnim delovnim časom, (št. 110-6/2025-3360).

Javni uslužbenci, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati naslednje pogoje:

* sklenjeno delovno razmerje za nedoločen čas v državni upravi, pravosodnem organu, drugem državnem organu ali upravi lokalne skupnosti, ki je po sporazumu z Vlado RS pristopil/a k »Dogovoru o vključitvi v interni trg dela«;
* pridobljen uradniški naziv;
* končano visokošolsko univerzitetno izobraževanje(prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/magistrska izobrazba(druga bolonjska stopnja) ali magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi(prejšnja);
* šest (6) let delovnih izkušenj;
* opravljeno obvezno usposabljanje za imenovanje v naziv;
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot 6 mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo (prejšnjo) z magisterijem znanosti, doktoratom oziroma zaključenim specialističnim študijem oziroma drugo bolonjsko stopnjo z doktoratom.

**Okvirna vsebina dela**:

neposredna pomoč pri vodenju strokovnih nalog na delu delovnega področja NOE,

* samostojno oblikovanje sistemskih rešitev in drugih najzahtevnejših gradiv,
* vodenje in sodelovanje v najzahtevnejših projektnih skupinah,
* izvajanje najzahtevnejših nalog na področju upravljanja in nadzora nad porabo sredstev kohezijske politike,
* opravljanje drugih najzahtevnejših nalog po navodilu vodje.

**Prednost pri izbiri bodo imeli kandidati z**:

* zaključeno izobrazbo pravne smeri (najmanj visokošolske univerzitetne izobrazbe-prejšnje ali specializacije po visokošolski strokovni izobrazbi-prejšnje oziroma magistrske izobrazbe-druge bolonjske stopnje),
* opravljenim strokovnim izpitom iz upravnega postopka prve ali druge stopnje,
* izkušnjami s področja načrtovanja evropskih sredstev (npr. Evropska kohezijska politika, Načrt za okrevanje in odpornost) in njihove porabe (npr. javni razpisi, pogodbe o sofinanciranju)..

**Prijava na prosto delovno mesto mora biti obvezno pripravljena na obrazcu IN‑110‑6/2025-3360, ki je priloga tega internega natečaja za prosto delovno mesto, z natančno izpolnjenimi vsemi rubrikami in izjavami.**

Zaželeno je, da prijava na zgoraj navedenem obrazcu vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

**Prijava mora vsebovati:**

* izjavo kandidata, da ima sklenjeno delovno razmerje za nedoločen čas v državni upravi, pravosodnem organu, drugem državnem organu ali upravi lokalne skupnosti, ki je pristopil/a k »Dogovoru o vključitvi v interni trg dela«;
* izjavo kandidata o pridobljenem uradniškem nazivu, iz katere je razviden naziv, ki ga kandidat ima;
* izjavo o izpolnjevanju pogoja opravljenega obveznega usposabljanja za imenovanje v naziv;
* izjavo kandidata o izpolnjevanju drugih pogojev za zasedbo delovnega mesta;
* izjavo kandidata, da za namen tega postopka dovoljuje Ministrstvu za visoko šolstvo, znanost in inovacije pridobitev podatkov iz centralne kadrovske evidence oziroma iz kadrovske evidence organa, v katerem opravlja delo. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Vzorec izjave je sestavni del obrazca IN-110-6/2025-3360, ki je priloga tega internega natečaja.

V izbirni postopek se bodo v skladu z 12. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) uvrstile samo popolne in pravočasno prispele prijave in samo kandidati, ki izpolnjujejo pogoje internega natečaja.

Strokovna usposobljenost kandidatov se bo presojala na podlagi navedb v prijavi, priloženih pisnih izjav in drugih dokazil ter na podlagi razgovora, poleg tega pa lahko tudi z drugimi metodami preverjanja (pisno oz. praktično preverjanje znanja, ipd.).

Delovno mesto podsekretar je uradniško delovno mesto na katerem se naloge opravljajo v dveh zaporednih nazivih, v nazivu podsekretar in v nazivu sekretar. Izbrani kandidat bo sklenil pogodbo

o zaposlitvi oziroma aneks k pogodbi o zaposlitvi o premestitvi na uradniško delovno mesto podsekretar za nedoločen čas, s polnim delovnim časom. Izbrani kandidat bo opravljal delo v poslovnih prostorih Ministrstva za visoko šolstvo, znanost in inovacije, Kotnikova 38, Ljubljana, oziroma v drugih uradnih prostorih, kjer organ opravlja svoje naloge.

Kandidat vloži prijavo v pisni obliki na priloženem obrazcu **»IN-110-6/2025-3360«**, ki jo pošlje v zaprti ovojnici z označbo: "za interni natečaj za prosto uradniško delovno mesto **šifra 3037 –** podsekretar (m/ž), št. 110-6/2025-3360, na naslov: Ministrstvo za visoko šolstvo, znanost in inovacije, Masarykova cesta 16, Ljubljana. Rok za vlaganje prijav je 8 dni po objavi na osrednjem spletnem mestu državne uprave [www.gov.si](http://www.gov.si). Za pisno obliko prijave se šteje tudi elektronska oblika, poslana na elektronski naslov: gp.mvzi@gov.si, pri čemer veljavnost prijave ni pogojena z elektronskim podpisom.

Informacije o izvedbi postopka dobite vsak delovni dan od 10. do 11. ure, na telefonski številki (01) 478-4633 (Iris Aheli).

Obvestilo o končanem internem natečaju bo objavljeno na osrednjem spletnem mestu državne uprave (<http://www.gov.si/>).

V besedilu internega natečaja uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

Dr. Igor Papič

MINISTER